მუთა მოლექინაფა

მუთა მოლექინაფა ქორთული ვარიანტის ფილმიშ ჯოხონობაქ ითარგმჷ, მუჭოთ მოჭყოლოფაშ კვანტუმი, მუთი, უზურო, მოურს რუსული ჯოხოშე Квант милосердия. რუსული ვერსიათ ვარე გურგოჩამილი. ფილმის თხობილი რე წოხოლენი ფილმიშ, „კაზინო როიალი“ ჸოფიერებაწკჷმა მერინას მუთა მოლექინაფაშ გეშა, ნამჷსთ ბონდი მიღენს მუში ახალი მაჸალეშ გინოსქილიდაფათ. Quantum of solace რე ზიტყვეფიშ ლაჸაფით, თიშენ იკათუანს ორგანიზაცია კვანტუმიშ ჯოხოს.() (2008) — 22-ა ფილმი ჯეიმზ ბონდიშ გეშა. ფილმი გინოღალირი რე იენ ფლემინგიშ ათე ჯოხონობაშ რომანიშ მეჯინათ. თიში რეჟისორი რე მარტინ ფორსტერი. ათე ფილმის ბონდი ონირზუ დომინიკ გრინს (მატიე ამალრიკი), ორგანიზაცია კვანტუმიშ მაკათურს, ნამჷთ ოცადჷ ბოლივიას დიდი ტერიტორიას ტოტი მიკოდვას დო თიში წყარით ხაზირაფაშ კონტროლს. ათეშ მანგო, ბონდი ოცადჷ, ნჯარი ეშეღას ვესპერ ლინდიშ ჸვილუაშ გეშა. ათეწკჷმა, თის ურჩქინდუ სიმპატია კამილა მონტესიშ ჸურე (ოლგა კურილენკო). გინმაჭყვადალი მომენტის ჯეიმზი ედომუშამი ბერჯეყის გიმირინუანს, თიშენი ნამჷდა გინასქილიდუას ათე ეკონია დაჩხირშე - ათეთ თინა ითამ დუდს გუწორენს თი ფაქტის, ნამდა წოხოლენი ოპერაციაშ რსულებას მიოდინუ ვესპერი.

ფილმიქ გიშართჷ 2008 წანაშ 29 გჷმათუთას დო ართიანშე გინორთელი ფასებეფი მიღჷ. ბრელს მიოჩქჷ, ნამჷდა კრეიგიშ კათაფით გინოღალირი ათე სერია ვარე თიჯგურა ინმახანტალი, მუჭომით წოხოლენი, კაზინო როიალი. მორო, დჷმარსხუაფალეფი დაინტერესებულეფს არწუმენდეს თის, ნამჷდა თენა დიო ხოლო ბონდიშ დუდსგინალუეფიშ დაჭყაფური რე დო თინეფიშ ღანკი რე, ქაძირუანი თიში დოგაფა, ითამ ახალი დუნაბადი რე.

 რესურსეფი ინტერნეტის 







 სქოლიო 

კატეგორია:ჯეიმზ ბონდიშ ფილმეფი
კატეგორია:ამერიკული ფილმეფი
კატეგორია:ბრიტანული ფილმეფი
კატეგორია:2008 წანაშ ფილმეფი